Meie veebilehe kasutamise jätkamisega nõustute küpsiste kasutamisega. Kui soovite keelata küpsiste salvestamist teie seadmesse, kohandage palun oma brauseri turvaseadeid.
#000000
Pasta sidrunikastme ning eelmise päeva ahjulõhega
#000001
Teate ju küll seda olukorda, kus eelmisest õhtust on peotäis ahjukala, ahjujuurikaid on samuti narr peotäis ning külmkapis on erinevate purkide lõppusid, mis kõik ootavad oma lõpetamist – oliivid, kapparid, marineeritud sibula träpsud, päikesekuivatatud tomatid jne.
#000002
Ja siis see üks terve pakk päästvat FoodStudio koorest sidrunikastet. Nüüd saad kehastuda toiduvõluriks ja selle kõik kokku siduda imeliseks pannipastaks, mis viib lihtsalt keele alla.
#000003
Alusta sellest, et vali välja mõni neist pastapaki lõppudest. Me teame küll, et me pole ainsad, kellel neid erineval kujul ja keeduajaga kodus on ja ootavad hetke, millal ainult endale süüa teed.
#000004
Rivista nad keemisaja järgi ja pane stopper pliidi kõrvale. Keeduvette pane muidugi soola, nagu oleks Vahemeri potis. Keeda pasta ja kurna.
#000005
Samal ajal pane pannile kõik erinevad lõpud – ole julge ja fantaasiarikas. Seejärel lisa kurnatud pasta ning vala üle FoodStudio koorese sidrunikastmega. Viimasena lisa kala, sega veel õrnalt ning puista peale riivitud Parmesani juustu või mõni träps sidruni riivitud koort. Kindlasti aga värsket tilli ja peterselli!
#000006